Federashon Futbòl Kòrsou
Federashon Futbòl Kòrsou (FFK) ta e bònt di futbòl di Kòrsou i ta afiliá na FIFA i CONCACAF. E federashon ta e organisadó ofisial di torneonan nashonal komo weganan internashonal pa e selekshon di Kòrsou. Klupnan di futbòl di Kòrsou por afiliá na FFK.

Historia 
Riba inisiativa di e klup di futbòl Les Etrangers a funda Curaçaosche Voetbal Bond (CVB) dia 23 di mei 1921; el a afiliá na FIFA na 1932. CVB, FFB i AVB, siguiendo e rekomendashon di FIFA, ta uni fin di añanan 50 di siglo 20 den NAVU (Nederlands Antilliaanse Voetbal Unie). NAVU tabata fungi komo federashon nashonal, na kual tur klup di futbòl antiano por afiliá. CVB na su turno, a pasa su afiliashon na FIFA over pa NAVU i a kontinua komo federashon di futbòl lokal resortando bou di NAVU. Na fin di 1986 ta disolbe CVB, lantando Federashon Futbòl Kòrsou komo su susesor na inisio di 1987. Despues ku a desmantelá Antias na 2010 i a disolbé NAVU na 2011, e afiliashon di FIFA ta keda traspasá bek pa FFK. FIFA a rekonosé FFK komo susesor di NAVU. Durante torneonan di FIFA i di CONCACAF FFK ta dispone di un propio bandera i himno nashonal.

FFK ta organisá e kampeonatonan anual di a varios liga nashonal i komo anfitrion ta organisá weganan interinsular i internashonal, entre nan Kopa antiano, Kopa ABC i Torneo ABCS.

Staf 
Na 2022 Ramiro Griffith a asumí presidensia di FFK como susesor di Shaheen Elhage. 

Futbòl na Kòrsou

Link eksterno 
Wepsait ofisial di FFK
Kòrsou na FIFA 
 Kòrsou na CONCACAF 

Futbòl na Kòrsou